Михаил Лъкатник
Марабу

chitanka.info

Гледам марабуто.

Тъжно все стои.

Мрачно и надуто,

страшен план крои:

във торбата кожена,

дето е под клюна му,

има сабя сложена,

там е и бастуна му.

Ще извади сабята,

ще заколи жабата.

А с бастуна —

                пата-кюта —

ще натупа

всички марабута…

Сърди ми се марабуто,

че е още необуто.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.